b'\n_START_ARTICLE_\nMr. Blue Sky: The Very Best of Electric Light Orchestra\n_START_SECTION_\nOzadje\n_START_PARAGRAPH_\nJeff Lynne je za revijo Rolling Stone povedal, da je idejo za album dobil, ko je poslu\xc5\xa1al originalne posnetke skupine in pri tem pomislil, da bi sedaj lahko skladbe bolj\xc5\xa1e posnel, ker zaradi dolge producentske kariere ve\xc4\x8d izku\xc5\xa1enj. Najprej se je lotil skladbe "Mr. Blue Sky". "Pri snemanju sem zelo u\xc5\xbeival in ko sem poslu\xc5\xa1al posnetek in ga primerjal s starim, mi je bil novi bolj v\xc5\xa1e\xc4\x8d", je \xc5\xa1e dejal Lynne. Njegov manager mu je predlagal, da posname nekaj ve\xc4\x8d pesmi in Lynne je zatem posnel \xc5\xa1e skladbe "Evil Woman" in "Strange Magic". Tudi ti dve verziji sta mu bili v\xc5\xa1e\xc4\x8d, zato je nadaljeval s snemanjem in posnel cel album.\n_START_SECTION_\nIzdaja in vsebina\n_START_PARAGRAPH_\nAlbum vsebuje nove posnetke nekaterih hitov skupine ter dve dodatni skladbi: novo skladbo "Point of No Return" in posnetek skladbe "Twilight" s turneje Zoom, ki je iz\xc5\xa1el na japonski izdaji albuma. Album je debitiral na 8. mestu britanske lestvice albumov in na 2. mestu britanske lestvice Top 40 Independent Albums. V ZDA je debitiral na 118. mestu lestvice Billboard 200, na 29. mestu lestvice Billboard Top Independent Albums in na 46. mestu lestvice Billboard Top Rock Albums.'